Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 11345

2. Megjegyzés: A járatónak a repülési adatrögzítővel rögzített tájékoztatások tárolására vonatkozó felelősségét a 9.6 pont tartalmazza. 4.9.9 Repülési adatrögzítők – folyamatos működőképesség Végezzék el a repülési adat és pilótakabin hangrögzítő rendszerek felvételeinek üzemi ellenőrzését és értékelését annak érdekében, hogy a rögzítő berendezések folyamatos működőképességét biztosíthassák. Megjegyzés: A repülési adat és pilótakabin hangrögzítő rendszerek ellenőrzésének eljárásait a B. Melléklet tartalmazza. 4.10 Vészhelyzeti helyjeladó berendezés (ELT) 4.10.1 A 4.10.2 pont előírása kivételével 2005 január 1-ig az összes olyan, a 4.3.1 a) alpont alapján vízfelszín felett üzemeltetett 1. és 2. teljesítmény osztályú és a 4.3.1 b) alpont alapján üzemeltetett 3. teljesítmény osztályú forgószárnyas légijárművet mentőtutajonként legalább egy darab (ELT/S) berendezéssel szereljenek fel, azonban összesen kettő darabnál több vészhelyzeti helyjeladó (ELT) berendezés nincs előírva. 4.10.2 Minden olyan a 4.3.1 a) alpont alapján vízfelszín felett üzemeltetett 1. és 2. teljesítmény osztályú és a 4.3.1 b) alpont alapján üzemeltetett 3. teljesítmény osztályú forgószárnyas légijárművet amelynek egyedi légialkalmassági bizonyítványát először 2002 január 1. után adják ki, mentőtutajonként legalább egy darab automatikus valamint legalább egy vészhelyzeti helyjeladó (ELT/S) berendezéssel szereljenek fel. 2007/70/II. szám 4.10.3 2005 január 1-től minden a 4.3.1 a) alpont alapján vízfelszín felett üzemeltetett 1. és 2. teljesítmény osztályú és a 4.3.1 b) alpont alapján üzemeltetett 3. teljesítmény osztályú forgószárnyas légijárművet mentőtutajonként legalább egy darab automatikus valamint legalább egy vészhelyzeti helyjeladó (ELT/S) berendezéssel szereljenek fel. 4.10.4 A 4.10.5 pont előírása kivételével 2005 január 1-ig az összes olyan, a 4.4 szakasz alapján kijelölt szárazföldi területek felett repülést végrehajtó forgószárnyas légijárművet legalább egy darab vészhelyzeti helyjeladó (ELT) berendezéssel szereljenek fel. 4.10.5 Az összes olyan, a 4.4 szakasz alapján kijelölt szárazföldi területek felett repülést végrehajtó forgószárnyas légijárművet, amelynek egyedi légialkalmassági bizonyítványát először 2002 január 1én vagy ezt követően adják ki legalább egy darab automatikus vészhelyzeti helyjeladó (ELT) berendezéssel szereljenek fel. 4.10.6 2005 január 1-től az összes olyan, a 4.4 szakasz alapján kijelölt szárazföldi területek felett repülést végrehajtó forgószárnyas légijárművet legalább egy darab automatikus vészhelyzeti helyjeladó (ELT) berendezéssel szereljenek fel. 4.10.7 Ajánlás – Minden forgószárnyas légijárművet szereljenek fel automatikusan működésbe lépő vészhelyzeti helyjeladó (ELT) berendezéssel. 4.10.8 A fenti 4.10.1 – 4.10.7 pontok alapján felszerelt vészhelyzeti helyjeladó (ELT) berendezés a 10. Annex III. kötet vonatkozó előírásai szerint üzemeljen. 4.11 Forgószárnyas légijárművek, amelyeket nyomásmagasság-adó másodlagos radar válaszjeladóval kell felszerelni 4.11.1 2003 január 1-től az illetékes hatóság felmentésének kivételével minden forgószárnyas légijárművet szereljenek fel a 10. Annex IV. kötet vonatkozó előírásainak megfelelően üzemelő nyomásmagasság-adó másodlagos radar válaszjeladó berendezéssel. 4.11.2 Ajánlás – Minden forgószárnyas légijárművet szereljenek fel a 10. Annex IV. kötet vonatkozó előírásainak megfelelően üzemelő nyomásmagasság-adó másodlagos radar válaszjeladó berendezéssel. Megjegyzés: A 4.11.1 és 4.11.2 pontok előírásainak célja a légiforgalmi szolgálatok valamint az összeütközést elkerülő fedélzeti rendszerek hatékony működésének fejlesztése. Az ACAS rendszer felszerelésére és szállítására vonatkozó hatálybalépési időpontokat a 6. Annex I. rész 6.18.1 és 6.18.2 pontjai tartalmazzák. Az előírás célja továbbá az is, hogy a nyomásmagasság-adó másodlagos radar válaszjeladó berendezéssel fel nem szerelt légijármű ne üzemeljen közös légtérben olyan légijárművel, amely összeütközést elkerülő fedélzeti rendszerrel (ACAS) van felszerelve. Ennek érdekében a nyomásmagasság-adó másodlagos radar válaszjel adó berendezés szállítása alól történő felmentéseket olyan légtér kijelölése mellett adják ki, amelyben az ilyen berendezés szállítása nem kötelező. 4.12 Mikrofonok Ajánlás – A pilótakabinban szolgálati feladatot ellátó összes hajózószemélyzeti tag közleményváltásaihoz az átváltási szint/magasság alatt gégemikrofont vagy fejhallgatóhoz erősített mikrofont használjon. 2007/70/II. szám

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes